JohanHeinsen/ENO huggingface dataset:
Viborger Samler, 1846-08-11
Da Bønderne kjørte hjem fra Markedet i Nykjøbing, paa Mors, om Aftenen den 15de Juli, gik det, som sædvanligt, løs paa Kapkjørsler overalt. To Bønder fra Nørreberred sprengte især løs, Side om Side, uden at iagttage nogen Forsigtighed, og uden at den Ene vilde fire for den Anden, og i den meest flyvende Fart styrtede løs paa 2 andre Vogne, der holdt stille paa Landeveiens ydre Sider, saa alle 4 Vogne i et Øieblik fløde sammen i et Chaus med baade Heste og Mennesker, og væltede sig frem med ustandselig Vælde, da alle 8 Heste i et Nu vare løbske og styrtede rasende hen ad Landeveien med Hjulene og enkelte Mennesker, der holdt sig fast ved Vragene, indtil de enten maatte eller forslaaede segnede om, medens de øvrige Passagerer, blodige og lemlæstede, arbeidede sig ud af de sammenslyngede Masser af Vognfadinger, Agestole, Halvvogne og Reisekapper, og nogle med knuste Arme og Hoveder maatte trækkes ud af de Faa, der havde beholdt alle Lemmer hele. Det var en complet Valplads. Hestenes Fnysen og Brinsken i det Fjerne blandede sig med de knagende Hjul; de Saarede jamrede sig, de Friske bandede og smeldede paa hverandre indbyrdes, idet de gav hverandre Skyld for Ulykken, og alt dette foregik i et tykt Mørke. – Faderen raabte paa Barnet og dette paa de tabte Forældre og Timer 1 gik hen, inden de fandt hinanden. To bleve strax kjørte til Lægen, Flere have siden holdt Sengen, endnu flere have store Blessurer - paa et Par vare Klæderne formelig slidt af Kroppen. 4 Heste bleve ganske borte, og af disse fandtes hen af Morgenstunden de 2 i en Mose hvor de ufeilbarlig vare omkomne, hvis ikke en Nærboende havde hørt deres fortvivlede Kamp og reddet dem.
Viborger Samler, 1846-08-11
Sagen er nu for Politiretten. (Thist. Av.) Landmilicesessionen for 2det jydske District for Aaret 1847. afholdes paa efternævnte Steder og Dage: i Greenaa den 15de, 16de og 17de Septbr., Ebeltoft den 18de, 19de og 20de Septbr., Thorsager den 22de og 23de Septbr., Fjerritsler, den 27de og 29de September, Thisted den 1ste, 2den, 3die og 4de October, Nykjøbing paa Mors den 6te, 7de, 8de og 9de October, Vestervig Thinghuus den 11te, 13de og 14de Octbr., Lemvig den 16de, 17de og 18de October, Ringkjøbing den 20de, 21de, 22de, 23de, 24de og 25de October, Holstebro den 27de, 18de, 29de, 30te og 31te October samt 1ste og 3die Novbr., Randers den 6te, 7de, 8de, 10de, 11te, 12te, 13de og 14de Novbr. - Endvidere for 3die jydske District, i Aalborg fra 15de til 17de Septbr. incl., Fjerritslev Kro den 19de Septbr., Hjørring, den 21de 26de Septbr., Frederikshavn den 28de 29de September, Sæby den 1ste 2den October, Aalborg den 5te-10de og 12te October, Nibe den 14de October, Løgstør den 16de 17de October, Hobro den 19de 21de October, Randers den 23de 24de og 26de October, Viborg den 28de 31te October og 2den 5te Novbr., Skive den 7de, 9de, 10de og 11te Novbr.
Viborger Samler, 1846-08-11
Viborg. J det vedholdende stærke Tordenveir den 4de ds. slog Lynilden ned i Selveier Laurs Jensens Ladebygning i Kreiberg Sogn og By i Salling. Bemeldte Lade og 2 andre Udhuse, tilligemed alt indbjerget Jldebrændsel og 40 Læs Høe, samt Vogne og Avlsredskaber bleve et Rov for Luerne; og af Jndboet, som blev kastet ud, fordærvedes Meget. En Lænkehund og 2 Grise omkom i Jlden. Stuehuset, en ny og solid grundmuret Bygning, reddedes ved megen Anstrængelse, idet man benyttede Melk istedetfor Vand til Jldens Slukning. (Mod.)
Viborger Samler, 1846-08-11
Handels= og Skibs-Efterretninger. For ny Rug har man i enkelte Tønder betalt paa Kjøbenhavns Torv 5 1/2 a 7 Rbd. efter Qvalitet. (Berl. Td.) Fædrel." meddeler, efter et privat Brev fra Galathea at vore Landsmænd der ombord befinde sig vel. Opholdet i Penang lader til at have været dem meget behageligt, men uheldigviis udbrød der den Sygdom, vi før have omtalt, som en Følge af en Expedition paa Nicobarerne, hvor endeel af de Deeltagende maatte overnatte i Regn paa et sumpigt Sted under aaben Himmel. Til disse indskrænkede ogsaa Sygdommen sig; men 4 døde de 3 første Dage. Alle de øvrige vare saavidt helbredede, at de kunde gaae ombord, da Corvetten den 21de Marts forlod Penang for at gaae til Singapore, hvorden ankom efter en temmelig contrair Seilads den 28de om Aftenen. Stedet beboes af Hinduer, Malayer og Chinesere, foruden endeel Arabere og Persere. En gammel Hindu modtog de Danske med megen Glæde da han selv kaldte sig dansk Mand, Tranqvebar Mand", og Rygtet fortalte, at han altid der paa Stedet ved Raad og Daad hialp de Danske, som vare i en eller anden Forlegenhed. De derboende Chinesere skildres som Rovere og Cujoner. Faa Dage efter Ankomsten flyttede 7 af Naturforskerne og Officererne ind i Land, og tilbragte nogle behagelige Dage, der ogsaa bragte dem et godt videnskabeligt Udbytte, hvoriblandt en levende Crocodil, der dog gjorde dem saameget af det, at de snart maatte foretrække at have den i død Tilstand. Ogsaa for deres æsthetiske Nydelse blev sørget ved Forestillingerne paa de ved enhver Kirke værende Theatre, men naturligviis vare disse under al Kritik, især hvad Sangen angik, og Ensemblet har vel ikke været det bedste, da Tilskuerne ikke generede sig ved af og til at gaae op paa Scenen, for at tænde deres Cigarer ved Lamperne. Den 9de April lettede Corvetten Anker, og gik igjennem Strædet imellem Sumatra og Banka, hvor et frygteligt Tordenveir viste sig i hele sin Majestæt. Der udbredte sig atter en Sygdom imellem Besætningen, saa at henved 40 stode paa Syge listen, men den var af en mild Natur, og næsten Alle vare ved Brevets Afgang atter raske; enkelte af Mandskabet laae endnu af Følgerne af Nicobarfeberen. Den 23de April landede de i Batavia, hvor saa mange som muligt boe i Land, da Corvetten maa ligge 3 Fjerdingvei ude. De Danske ere blevne særdeles vel modtagne der, især af Hollænderne, og da der oftere før har været lignende Expeditioner af Naturforskere, venter man ogsaa der et godt Udbytte. Flere Danske vare bosiddende der, saavel Kjøbmænd som Embedsmænd. Varmen var trykkende, næsten stadig 28 Grader, hvorimod Nætterne kjolige, men Sundhedstilstanden god og af Alle roses den gode indbyrdes Tone ombord, hvilket da forresten ikke var meer end man kunde vente. - Sidst i August Maaned ventede man at forlade China.
Viborger Samler, 1846-08-11
Agger Kanals Skibsliste. Jndk. den 4de August: C. Jacobsen fra Grimstad til Lemvig med Trælast, J. Osmundsen fra Mandahl til Struer med dito, N. Marchusen fra Lillesand til Lemvig med dito, P. G. Carstensen fra Buxtehude til Thisted med Ballast, J. N. Tønnesen fra dito til dito med dito. Den 6te O. Aamunsen fra Christiansand til dito med Bord og Planker. – Udg. den 4de August: C. R. Nielsen fra Thisted til Hull med Havre, N. H. Mandoe fra dito til London med dito, A. Simmonsen fra Lemvig til Mandahl med Kornvarer, J. Rosenvold fra dito til dito med dito. Den 5te: T. Tønnesen fra dito til Christiansand med dito.
Viborger Samler, 1846-08-11
Døde. Kjøbenhavn: Geheime-Conferentsraadinde Georgine Rothe, f. Hincheldei, 76 Aar; Anna Elisabeth Petersen, f. Wolck, 57 Aar; Johan Gelentheim, 79 Aar; Ane Kirstine, Larsen, f. Søegaard; Alexander Balthasar Seerup, 31 Aar; Handskemagermester Christian Reizel, 55 Aar; Jens Wiigant, 86 Aar; Jfr. Beatha Hansine Brandt, 34 Aar; Mariane Hartvigsen, f. Trier; Skomagermester Anders Jørgen Sandberg, 56 Aar. - Gladsaxe : Ulrikke Eleonore Jørgensen, f. Grundtvig. - Munkebjergby. Hjælpelærer Lars Christian Jensen, 22 Aar. - Ørslev, Arvefæster, Smed Niels Andersen.
Viborger Samler, 1846-08-11
Aalborg: Capitain Frederich von Bjerring, 50 Aar (efter flere Aars Svaghed). - Løkken: Johanne Cathrine Jensen, f. Meyer, 28 Aar. - Lundbæk: Juliane Qvidia Adolphine Juul. Enkefrue Jda B. Lassen, f. Mollerup, 85 Aar. - Hasselriis: Corfix Jensen, 55 Aar. - Randers, Karen Mellerup Værum, 37 Aar.
Viborger Samler, 1846-08-11
Reisende. Med Dagvognen fra Aarhuus til Viborg, den 10de Aug. Visan,
Viborger Samler, 1846-08-11
Med Dagvognen fra Aarhuus til Viborg, den 10de Aug. Hr. Rønning, Justitsraad Stadell, Hr. Christensen, Jfr. Sommer, Mad. Støttrup.
Viborger Samler, 1846-08-11
AVERTISSEMENTS. Blidelig indslumrede den 7de D., efter flere Aars Brystsvaghed og 4 Ugers Sygeleie, min inderlig elskede Mand Skomagermester Chr. Emanuelsen Kjær, 66 Aar og nogle Maaneder. gl. Tvende Hustruer og en Søn modtager den Afsjælede i Lysets Boliger, hvortil hans Aand, desværre for mig og 7 efterlevende Børn, altfor tidlig opsvingede sig. Hans retskafne Van deel vil sikkert iblandt hans Medborgere leve i kjær Erindring, ligesom jeg og hans efterlevende Børn oftere ville hellige hans Minde en blid Taare. Viborg, den 10de August 1846. Mariane sal. Emanuelsen Kjær. J. Mogelvang. M. Alstrup, Daguerreotypist fra Kjøbenhavn, er ankommen her til Viborg og anbefaler sig med at aftage særdeles smukke og kraftige Portraiter. Mit Attelier og Logis er hos Hr. Gjæstgiver Preisler. Mit Ophold bliver her i nogle Dage. Jnformation i Musik tilbydes.
Viborger Samler, 1846-08-11
I Henhold til min tidligere i d. Bl. indførte Annonce undlader jeg ikke at gjøre bekjendt, at jeg nu er indtruffen hertil Byen og logerer hos Hr. Dandselærer Bay i St. A. J. Christrup. Mathiasgade.
Viborger Samler, 1846-08-11
Musicalske Jnstrumenter. Pianoforter af Marschal og Hornung, Violiner, Violon celler, Contra-Basser, Guitarer, Fløiter, Clarinetter, Bassuner, Klaphorn, Valdhorn, Ventil=Trompeter, Posttrompeter, Cornetter, Bombardon, Tubar, Harver, Trommer, Triangler og tyrkiske Bækkener, m.M. til Musikhandelen henhørende, erholdes paa Bestilling ved Hr. Musiklærer A. J. Christrup i Viborg til særdeles billige Priser i Randers hos N. Schmidt.
Viborger Samler, 1846-08-11
Musikalsk Leiebibliothek. For dem der endnu ønske at abonnere i mit musikalske Leiebibliothek, tjener til behagelig Underretning at Ombytningen, ligesom Udvalget efter Catalog, fremtidig skeer hos Hr. Musiklærer A. J. Christrup i Viborg. Randers i August 1846. N. Schmidt, Undertegnede Stiftamtmand er tilhændekommet en Kongelig Bevilling af Dato 23de Juli 1846 saaledes lydende: Vi Christian den Otteende, af Guds Naade Konge til Danmark, de Venders og Gothers Hertug til Slesvig, Holsteen, Stormarn, Ditmarsken, Lauenborg og Oldenborg. Gjøre vitterligt: At eftersom Os Elskelig Lucas Peter Baron Bretton, Vor Kammerherre, Stiftamtmand over Viborg Stift og Amtmand over Viborg Amt, for Os allerunderdanigst har andraget, at en Landvæsens-Commissions-Forretning er reqvireret til Bestemmelse af Nørre Aaes Vandstand, samt at det i den Anledning vil blive fornødent at indvarsle Eierne af samtlige til bemeldte Aar, lige fra Bruunshaab til dens Udløb Gudenaae, stodende Grunde, men at saadan Jndvarsling ved de sædvanlige Stævningsmænd vil blive særdeles vidtløftig og bekostelig, saa ville Vi efter hans derhos allerunderdanigst gjorte Ansøgning og Begjæring, samt den af Vort Rentekammer derover afgivne Betænkning, allernaadigst have bevilget og tilladt, ligesom Vi og hermed bevilge og tillade, at fornævnte Vor Amtmand over Viborg Amt med tiltagne Landvæsenscommissairer ved Stævning til vedkommende Ret, som bliver at indføre i Viborg Stiftstidende samt derhos at læse til Tinge og at bekjendtgjøre ved Kirkestævne i ethvert af de til Nørre Aae grændsende Sogne, med 14 Dages Varsel maa indkalde alle dem, som maatte ansee sig beføiede til nogen Paastand eller Jndsigelse i Henseende til bemeldte Vandløb, til dermed at fremkomme og de fornødne Beviser derfor at fremføre, samt i Mangel af mindelig Forening, at modtage Landvæsenscommissionens Kiendelse. Hvorefter de Vedkommende sig allerunderdanigst have at rette og for Skade at tage vare. Overeensstemmende hermed indkaldes herved samtlige ovenmeldte Lodseiere til at give Møde ved deres respective Lodder, ved disses nederste Grændse, hvor samme støde til Aaen den Dag og Tid, da Landvæsens-Commissionen indfinder sig ved samme Lodder, i hvilken Henseende det bemærkes, at Mødet begynder ved Aaens Udløb i Gudenaae Mandagen den 7de September næstkommende, Formiddag Kl. 8, og fortsættes op af Aaen til Bruunshaab uafbrudt samme og følgende Dage fra Kl. 8 om Morgenen til Kl. 12 Middag og fra Kl. 2 Eftermiddag til Kl. 6 Aften. Jligemaade indkaldes til samme Tider og Steder alle dem, som maatte ansee sig beføiede til nogen Paastand eller Jndsigelse i Henseende til bemeldte Vandløb, til dermed at fremkomme og de fornødne Beviser derfor at fremføre, og alle fornævnte Vedkommende for i Mangel af Forlig at modtage Landvæsens-Commissionens Kiendelse. Viborg Amts Landvæsenscommission, den 1ste August 1846. Paa Commissionens Vegne L. Bretton.
Viborger Samler, 1846-08-11
Ved Proclama af Dags Dato, som snarest muligt vil blive læst i vedkommende Retter, ere Creditorerne i Boet efter Skipper Peder Gregersen fra Givaae i Dronninglund Sogn, Hjørring Amt, som er død ved Hadsund heri Jurisdictionen, indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer, hvilket herved bekjendtgjøres. En Skiftesamling i dette Boe bliver afholdt paa Tingstedet i Bælum Mandagen den 10de April d. A., Formiddag Kl. 10, i hvilken der tages Bestemmelse og Realisation af Boets Eiendeele. Hellum Hindsted Herreders Contoir paa Nørgaard pr. Aalborg, den 20de Juli 1846. Hvass.
Viborger Samler, 1846-08-13
4 Aar. Nr. 126.
Viborger Samler, 1846-08-13
Kongelig allernaadigst privilegeret Tidende. Stifts vo Forsendes med Brevposten i Danmark og Hertugdommerne. Hannamme antagesensgaden Torsdagen den 13de August 1846. Denne Tidendes udenlandske Artikel redigeres af Adjunct Neitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-08-13
Nyeste Postefterretninger. Storbritannien og Jrland. London, den 7de Aug. Comiteberetningen om den nye Sukkerbill er antagen uden Botering af Underhuset, efterat Skatkammer cantsleren havde anmeldt, at han, naar Huset constituerede sig til Comitte om Toldanliggenderne, vilde stille det Andragende at nedsætte Jndførselstolden paa Rum 6 d. pr. Gallon. Sukkerbillen skal imorgen erholde sin tredie Læsning i et overordentligt Møde. At Parlementssessionen, nærmer sig med stærke Skridt sin Opløsning, sees af den Hurtighed, hvormed de fleste Anliggender afgjøres baade i Over- og Underhuset. O'Connell har i Repealassociations-Forsamlingen den 3die udtalt sig om det unge Jrlands" Adskillelse fra denne Association, og paany erklæret sig med megen Bestemthed saavel imod enhver Anvendelse af physisk Magt for at erholde Repeal, som for Nødvendigheden af med Kraft at understøtte Lord John Russells Ministerium, saalænge dette opfylder sine Løfter med Hensyn til Jrland. At O'Connell vil kunne hævde sin Stilling, trods det unge Jrlands Opposition, derfor er fremfor Alt Borgen den kraftfulde Understøttelse af den mægtige katholske Clerus, hvis meest talentfulde Mænd staae paa O'Connells Side, og som ved tildeels betydelige Bidrag til Repealrenten, der i forrige Uge steg til 400 Lstl. og derover, have viist, at den i Virkeligheden billiger O'Connells Handlemaade.
Viborger Samler, 1846-08-13
Den uventede, langvarige Udeblivelse af den ostindiske Overlandpost vækker Frygt og bereder Forlegenhed, da de til Ostindien bestemte Breve skulde have været afsendte idag.
Viborger Samler, 1846-08-13
Frankerig. Paris, den 5te August. Jdag ere 446 Valg blevne bekjendte, og der mangle nu kun Valgene fra 11 Districter, hvis Udnævnelser ikke endnu ere bekjendte, fra 4 Districter med Dobbeltvalg og fra Corsica.
Viborger Samler, 1846-08-13
Af de bekjendte Udnævnelser høre 274 til den conservative Side, og kun 172 til Oppositionen. Af de nye Udnævnelser og Dobbeltvalgene tæller det ministerielle Parti 77, og Oppositionen 30 Medlemmer. – Alle Partier have Døde paa Valpladsen; men den dynastiske Opposition, den med det venstre Centrum forenede venstre Side har lidt de føleligste Tab, og de Conservatives Seier overgaaer deres Forventninger. Efter Courr. fr. er Hertugen af Broglie kaldt til Slottet En, hvor man vil tilbyde ham Præsidiet i Ministerraadet. Guizot har i en Taksigelsesskrivelse til sine Vælgere i Listeux udtalt sig endnu mere bestemt og aabent end i sin Tale i Anledning af det til Ære for ham givne Banquet for Reformer i Forvaltningen og for Fremskriden i den Retning saaledes som la Presse har forlangt samme.
Viborger Samler, 1846-08-13
Valgene have i enkelte Districter og Byer vakt Uroligheder. Efter Afstemningen i Chateaubriant kom det til en Conflict imellem de tvende Partier, og 200 Md. Jnfanterie vare paa Marschen for at gjenoprette Roligheden.
Viborger Samler, 1846-08-13
J Deelange have de radicale Vælgere, beseirede kun med een Stemmes Majoritet, udskreget Valget for ugyldigt og istandbragt ved ulovlige Rænker, samt jaget den udvalgte Deputerede paa Flugten. J Montpellier have Tropperne maattet gjenoprette Orden; ligesaa i Perpignan og Toulouse. Mange Pairs synes ikke at have Lyst til at sidde i Tribunalet over Henry, og de undskylde sig hos Præsidenten.
Viborger Samler, 1846-08-13
Efterretninger fra Paris af 7de August, ankomne pr. Havre-Dampskib til Hamborg, den 10de Aug. (Kl. 5 1/2 Eftermiddag) melde: "Pairskammeret har idag constitueret sig som Domstol i Tuillerier=Attentatet. - Flere Depescher ere i de sidste Dage afgaaede til den franske Gesandt i Madrid, for, som man siger, at forhindre de spanske Tropper i at skride over den portugisiske Grændse. Mexico og Vestindien. Pestdampskibet "Clyde bringer Efterretninger fra Tampico af 21de Juni, Veracruz af 2den Juli og St. Thomas af 16de Juli. Forvirringen i Mexicos Jndre tiltager. Kongressen i Mexico constitueredes definitivt den 6te Junii. Paredes valgtes til Præsident og Bravo til Vicepræsident. Hiin befuldmægtigedes til ved Laan eller paa anden Maade at drage, Omsorg for Statsskattens trængende Fornødenheder; men Modstand imod Regjeringen var allerede fremtraadt med saa stor Bestemthed i den større Deel af Landet, at Præsidenten, til Trods for den ham tildeelte store Fuldmagt, stod, saa at sige, ganske blottet for Magt. Flere af de sydlige Stater ere i aabenbar Opstand, og for at dæmpe denne, har Regjeringen maattet afsende de til Nordgrændsen bestemte Tropper. Begge Californierne havde erklæret sig for uafhængige, og den i Sydhavet commanderende nordamericanske Commodore Smith var tillands, altsaa igjennem selve det mexicanske Gebeet, tilstillet befaling om at bemægtige sig de mexicanske Havne ved det stille Hav. Udføres denne befaling, er en Confliet imellem den nordamericanske og engelske Escadre i det stille Hav sandsynligviis uundgaaelig. Durango ødelagdes af Jndianernes Streifpartier, og var i Begreb med i Forening med Staten Chisuahua at constituere sig til en uafhængig Fristat og stille sig under de forenede Staters Beskyttelse. Og i Spidsen for denne nye Fristat skulde Arista stilles, der, kaldt til Mexico for at retfærdiggjøre sig i Anledning af den tabte Træfning ved Matamoras, har fundet det at være det klogeste at plante Oprørsfanen. Under saadanne Forhold tør det vorde Gen. Taylor let at naae sin Hensigt. Det af ham anførte Troppecorps var forstærket af Frivillige. Det havde bemægtiget sig de paa den høire Bred af Rio Grande liggende Smaabyer Reinosa, Camargo og Mier; Generalen vilde nu rykke frem imod Monteren og Saltillo, for der at oppebie fra Washington yderligere Jnstructioner angaaende Marschen imod Hovedstaden Mexico.
Viborger Samler, 1846-08-13
Keiserdømmet Østerrig. Fra Wien meldes under 4de August i "Weser-Zeitung", at den "Oesterreichische Beobachter, har meddeelt in extenso de holsteenske Stænders Adresse imod aabne Brev.
Viborger Samler, 1846-08-13
Rhinpreussen. Beretninger fra Køln af 4de, 5te 6te og 7de August meddele Efterretninger om et i denne Stad opstaaet blodigt Sammenstød imellem det 16de Regiment og de Civile. Borgerblod er flydt; dog ere de sidste Efterretninger beroligende. Det er nemlig lykkedes Stadens civile Auctoriteter ved Hielp af en oprettet frivillig Garde af 12 Borgercompagnier, hvert bestaaende af 30 Mand, at tilveiebringe Orden og Rolighed. Skylden synes at være paa de militaire Auctoriteters Side.
Viborger Samler, 1846-08-13
Jndenlandske Efterretninger.
Viborger Samler, 1846-08-13
Kjøbenhavn. Hs. Majestæt Kongen vil ikke, som enkelte holsteenske Blade melde, tilbringe sin Fødselsdag paa Slottet i Pløen; men Hs. Majestæt agter forinden den Tid at vende tilbage til Kjøbenhavn. Efter Allerhøistsammes Ankomst hertil vil der ved en Revne blive overleveret den kgl. Fodgaarde og det borgerlige Infanteri nye Faner. (Ah. Av.)
Viborger Samler, 1846-08-13
Fra Berlin meldes, at Etatsraad Adler og Kammerherre v. Hedemann for Øieblikket opholde sig der, efter Forlydende i politiske Øiemed.
Viborger Samler, 1846-08-13
Den stærke Hede, som har hersket her de sidste Par Uger, volder megen Sygelighed. Flere skulle være døde deraf. Saaledes styrtede forleden en ung Pige om i en af Byens Gader og blev baaren død bort; det samme tildrog sig i denne Uge med en Officeer paa Dampskibet til Helsingør, og med en Haandværksmester, som netop(Flyst.) vilde gaae ind i sin Bopæl. Ved at dreie af for en Trillevogn kom en Omnibus paa Østergade til at overkjøre et lille Barn, som øieblikkelig døde. Det tilhører uformuende Forældre, hvis Sorg er usigelig stor.
Viborger Samler, 1846-08-13
- Ogsaa Tirsdags Eftermiddag kom en lille Pige, ynkelig af Dage paa Nørrebro, idet dets Hoved blev knuust af en Husars Hest, som gik durch med sin Rytter. En hurtig Død endte det arme Barns Lidelser. (Flyst.) En ung Mand med Rang og 500 Rbdl. aarligt søger igjennem "Berl. Tid." en Kone. Den tilkommende Frue vil behage at melde sig i Billet mrkt A. C. Nr. 280 paa Berl. Tidendes Comptoir.
Viborger Samler, 1846-08-13
J Løverdags Eftermiddags, trak et Tordenveir over Byen, der slog ned i et Pakhuus paa Wilders Plads paa Christianshavn, uden dog at gjøre videre Skade. (Bl. Td.)
Viborger Samler, 1846-08-13
En Kjøbmand i Hirschholm er nylig bleven arresteret her i Kjøbenhavn, sigtet for at have taget altfor megen Deel i sin Vens Velfærd. Denne, en Bager, havde nylig faaet en Assurance udbetalt paa 1200 Rbd., hvilke han havde gjemt i sit Chatol, hvortil Nøglen for nogen Tid siden var bleven borte. Da han en Dag, kort eftersin Vens, Kjøbmandens Bortgang, vilde eftersee sine Penge, fandt han, at den halve Sum var forsvunder. Jmidlertid havde den Anden taget Veien til Kjøbenhavn, hvor Politiet, underrettet om Sagen, fik hans Bopæl opdaget og ham selv bragt i sikker Forvaring. (Flyvep.) og ham selv bragt i sikker Forvaring. (Flyvep.) Hertugen af Augustenborg ankom ifølge Kiel. Corr." af 8de den 6te til Kiel, overnattede paa Slottet, og afreiste næste Dags Morgen til Storhertugen af Oldenborg i Eutin. - Hertugens Hoschef, v. Cossel, er kommen tilbage fra Kjøbenhavn, efterat Kongen af hans Haand havde modtaget Hertugen af Augustenborgs og Glücksborgs Protest. - (Andre Blade fortælle netop det Modsatte, nemlig at Protestationen ikke var bleven modtaget.)
Viborger Samler, 1846-08-13
Samme Dags Aften - beretter fremdeles Correspondent bladet – blev der, under Musikledsagelse og Sang, bragt de her boende, tilbagevendte Stænderdeputerede et høitideligt Hoch, hvori Stadens hele Befolkning tog Deel.